**НИЙСЛЭЛИЙН ЗАСАГ ДАРГЫН ХЭРЭГЖҮҮЛЭГЧ АГЕНТЛАГ**

**АЯЛАЛ ЖУУЛЧЛАЛЫН ГАЗАР**

НИЙСЛЭЛИЙН ЗАСАГ ДАРГЫН ЗАХИРАМЖИЙН БИЕЛЭЛТ

/2016 ОНЫ 2 ДУГААР УЛИРАЛ/

2016 оны 06 дугаар сарын 03 Улаанбаатар хот

|  |  |  |  |  |  |  |
| --- | --- | --- | --- | --- | --- | --- |
| № | Захирамжлалын баримт бичгийн нэр | Батлагдсан огноо | Дугаар  | Холбогдох заалт | Биелэлт | Хувь |
| 1 | Нийслэлийн их ба нээлттэй өгөгдлийг зохицуулах журам батлах тухай | 2016.03.03 | А/170 | 2.Байгууллагын үйл ажиллагаандаа батлагдсан журмыг мөрдлөг болгон ажиллахыг нийслэлийн бүх шатны байгууллагуудын удирдлагуудад, өгөгдөл, өгөгдлийн сан, түүний аюулгүй байдлыг хангаж өдөр тутмын үйл ажиллагаандаа хэрэгжүүлж ажиллахыг нийт албан хаагчдад үүрэг болгосугай. | “Нийслэлийн их ба нээлттэй өгөгдлийг зохицуулах журам”-ыг байгууллагын үйл ажиллагаандаа мөрдлөг болгон ажиллаж байна. Нээлттэй өгөгдлийн сан үүсгэх зорилгоор жуулчдад зориулсан өдөр тутмын мэдээлэл, соёл урлаг, спортын арга хэмжээний хуваарийг тухай бүр авдаг, хотын аяллын хөтөлбөр, бүх төрлийн нийтийн болон жуулчны үйлчилгээний газруудын байршил, интерактив мэдээлэлтэй газрын зураг багтсан инфомат системийг ажиллуулж байна. Уг мэдээллийн санг аялал жуулчлалын байгууллагууд, жуулчид шууд ашиглах боломжийг хангах зорилгоор touristinfo.ub.gov.mn цахим хаягаар нийслэлийн дата төвд холбоод байна. Одоогийн байдлаар 500 гаруй үйлчилгээний газрын мэдээлэл ороод байна. | 100% |
| 2 | Байгууллагын архив, албан хэрэг хөтлөлт, төрийн байгууллагын ажлын зохион байгуулалтын улсын үзлэгийн мөрөөр авах зарим арга хэмжээний тухай | 2016.02.01Засгийн газрын тогтоол | 07 | 2.4. Байгууллагын нийт ажилтны ажлын байрны тодорхойлолт, үр дүнгийн гэрээ, хөдөлмөрийн гэрээнд албан хэрэг хөтлөлт, архивын ажлын талаар ажилтны хүлээх үүргийг тусгаж, гэрээг дүгнэхдээ харгалздаг байх чиглэлээр шаардлагатай арга хэмжээ авахыг Төрийн албан зөвлөл, нийт байгууллагын удирдлагад үүрэг болгосугай. | Нийслэлийн Аялал жуулчлалын газрын даргын 2015 оны 02 дугаар сарын 27-ны өдрийн А/15 дугаар тушаалаар тус газрын албан хаагчдын ажлын байрны тодорхойлолтыг шинэчлэн үр дүнгийн гэрээ, хөдөлмөрийн гэрээнд албан хэрэг хөтлөлт, архивын ажлын талаар ажилтны хүлээх үүргийг тусгав. Үүнд: ажлын байрны тодорхойлолтуудын 4 дүгээр зорилт, үр дүнгийн гэрээний дотоод ажил үйлчилгээ буюу байгууллагын үйл ажиллагааг сайжруулах чиглэлд, хөдөлмөрийн гэрээний 3 дугаар заалтад албан хэрэг хөтлөлтийн журам, Архивын тухай хууль, холбогдох дүрэм, журмыг чанд баримтлах, хариуцсан ажлын чиглэлээр хөтлөх хэргийн нэрийн жагсаалт гарган батлуулж, баримт бичгийг стандартын дагуу архивын бүрдүүлэлт хийж архивын ажилтанд хүлээлгэн өгөх талаар тус тус тусгасан. | 100% |
| 3 | Улаанбаатар хотын багц дүрмийг боловсруулах төслийг зохион байгуулах тухай | 2016.03.01 | А/164 | 1.“Улаанбаатар хотын багц дүрэм”-ийг боловсруулах төсөлд зөвлөх үйлчилгээ үзүүлэх этгээдийг сонгон шалгаруулалтын дүнг үндэслэн гэрээ байгуулан ажиллаж буй “Ач холдинг” ХХК-д зорилтод тусгагдсан ажлыг хийж гүйцэтгэхэд шаардлагатай дэмжлэг, туслалцаа үзүүлж, хамтарч ажиллахыг харъяа агентлаг, газрын дарга, дүүргийн Засаг дарга нарт үүрэг болгосугай. | “Улаанбаатар хотын багц дүрэм”-ийн төсөлд багтсан аялал жуулчлал, амралтын үйлчилгээтэй холбоотой дүрмүүдэд тухай бүр саналаа тусгаж, албан бичгээр хариу өгч ажилласан. Хэрэгцээт мэдээллийг “Ач холдинг” ХХК-д тухай бүр хүргүүлж байгаа болно.  | 100% |
| 4 | Ажлын хэсгүүд байгуулах тухай | 2016.02.04 | А/103 | 1.“Найрсаг Улаанбаатар” хөтөлбөрийг 2016 онд хэрэгжүүлэх үйл ажиллагааны төлөвлөгөөнд тусгагдсан аялал жуулчлал, соёл урлаг, биеийн тамир, спортын арга хэмжээнүүдийг хариуцан зохион байгуулах Ажлын хэсгүүдийг хавсралтаар байгуулсугай. | Нийслэлийн Засаг даргын 2016 оны А/103 дугаар захирамжаар “Найрсаг Улаанбаатар” хөтөлбөрийг 2016 онд хэрэгжүүлэх үйл ажиллагааны төлөвлөгөөнд тусгагдсан аялал жуулчлал, соёл урлаг, биеийн тамир, спортын арга хэмжээнүүдийг хариуцан зохион байгуулах 26 ажлын хэсгүүд байгуулах төслийг боловсруулан батлуулж, холбогдох байгууллагуудад захирамжийг хүргүүлэн төлөвлөгөөний дагуу ажиллаж байна. | 100% |
| 2.Төлөвлөгөөнд тусгагдсан үйл ажиллагааг иргэд, жуулчдын өргөн оролцоотойгоор тогтоосон хугацаанд зохион байгуулахыг Ажлын хэсгийн ахлагч нарт үүрэг болгосугай. | “Найрсаг Улаанбаатар” хөтөлбөрийг 2016 онд хэрэгжүүлэх төлөвлөгөөнд тусгагдсан үйл ажиллагаанд иргэд, жуулчдыг өргөнөөр оролцуулан ажиллаж байна. Эхний хагас жилийн байдлаар тус газраас зохион байгуулсан 4 арга хэмжээнд давхардсан тоогоор 16 төрийн өмчит болон төрийн бус байгууллагууд, 75 аялал жуулчлалын байгууллага, тэдгээрийн шугамаар ирсэн жуулчид, гадаадын 6 улс, 9 аймаг оролцов.  | 100% |
| 5 | “Найрсаг Улаанбаатар” хөтөлбөрийг хэрэгжүүлэх тухай | 2016.01.25 | А/51 | 2.“Найрсаг Улаанбаатар” хөтөлбөрийн хүрээнд 2016 онд зохион байгуулагдах арга хэмжээнүүдийн гүйцэтгэгчийг холбогдох хууль, журмын дагуу сонгон шалгаруулж, гэрээ байгуулан ажиллахыг нийслэлийн Аялал жуулчлалын газар /Э.Баттулга/-т үүрэг болгосугай. | “Найрсаг Улаанбаатар” хөтөлбөрөөс 2016 оны эхний хагас жилийн байдлаар нийт 12 багц ажил гүйцэтгэж гүйцэтгэгчийг холбогдох хууль, журмын дагуу сонгон шалгаруулж 54 байгууллагатай ажил гүйцэтгэх гэрээг байгуулан ажиллав. 12 багц ажил гүйцэтгэх 430.930.153,6 төгрөгийн санхүүжилтийг хөтөлбөрийн хүрээнд авсан ба эхний хагас жилийн байдлаар 371.274.218,6 төгрөгийн ажил гүйцэтгэж, 33.738.662 төгрөгийн хэмнэлт гаргасан байна. | 80% |
| 6 | Үйлчилгээг сайжруулах чиглэлээр хэрэгжүүлэх зарим арга хэмжээний тухай | 2016.02.25 | А/153 | 1.5 Үйлчилгээний хүсэлтийг шийдвэрлэхдээ хугацаа хэтрүүлж байгаа шалтгааныг судалж, холбогдох арга хэмжээ авах, буруутай албан хаагчдад хариуцлага тооцох, хугацаа хэтрүүлэхгүй байх нөхцөлийг бүрдүүлж, хяналт тавьж ажиллахыг нутгийн захиргааны байгууллагын удирдлагуудад үүрэг болгосугай. | Тус газар нь иргэд, ААНБ-уудаас зочид буудал, дэн буудал, амралтын газар, жуулчны бааз ажиллуулах зөвшөөрлийн хүсэлтийг нийслэлийн зорилтод түвшин болох 9 хоногт багтаан олгож байна. Үйлчилгээг сайжруулах, шуурхай болгох зорилгоор 2015 оны 12 дугаар сард даргын зөвлөлийн хурлаар уг асуудлыг хэлэлцэн албан хаагчдын ажлын ачааллыг тэнцвэржүүлэх, үйлчилгээний хүсэлтийг түргэн, шуурхай хүргэх үүднээс уг асуудлыг хавсран хариуцдаг ажилтнуудын тоо 3 байсныг 5 болгон нэмэгдүүлсэн. Сард 2 удаа газрын хурлыг тогтмол зохион байгуулж иргэд, ААНБ-уудаас ирсэн санал, хүсэлтийн шийдвэрлэлтийн явцын мэдээллийг танилцуулж хяналт тавин ажиллаж байна. 2016 оны эхний хагас жилийн байдлаар хугацаа хоцорч шийдвэрлэсэн санал, хүсэлт байхгүй байна. Мөн иргэн, ААН-д Улаанбаатар хотын нутаг дэвсгэрт зочид буудал, дэн буудал, амралтын газар, жуулчны баазын үйл ажиллагаа эрхлэх зөвшөөрөл олгох явцад хөндлөнгийн хяналт тавих Ажлын хэсгийг 3 хүний бүрэлдэхүүнтэйгээр 2015 оны А/07 дугаар тушаалаар байгуулан ажиллуулж байна. Нийслэлийн үйлчилгээний нэгдсэн төвөөр дамжуулан зөвшөөрлийн хүсэлтийг хүлээн авч, олгох болсноор төрийн үйлчилгээний хүртээмж, хурд, шийдвэрлэлт нэмэгдсэн. | 100% |
|  | 3. Нийслэлийн Засаг даргын Тамгын газар, Улаанбаатар хотын Захирагчийн ажлын алба, нийслэлийн Засаг даргын эрхлэх асуудлын хүрээн дэх хэрэгжүүлэгч агентлагаас иргэдэд үзүүлж буй үйлчилгээг Нийслэлийн үйлчилгээний нэгдсэн төвөөр дамжуулан бүртгэж, хяналт тавьж ажиллахыг нутгийн захиргааны байгууллагын удирдлагуудад үүрэг болгосугай. | Тус газраас олгогддог бүх төрлийн зөвшөөрлийг нийслэлийн үйлчилгээний нэгдсэн төвөөр дамжуулан олгодог болсон. Иргэд, ААНБ-уудаас ирсэн санал, хүсэлт Нийслэлийн үйлчилгээний нэгдсэн төвд бүртгэгдэж, www.ihat.ulaanbaatar.mn цахимаар дамжуулан хариуцах мэргэжилтэнд ирдэг тогтолцоонд шилжсэн.  | 100% |
| 4. Иргэдэд үзүүлж буй нийслэлийн үйлчилгээг шинэ шатанд гаргах, үйлчилгээний шилдэг менежментийг нэвтрүүлэх, шинээр ажилд орж буй ажилтныг нийслэлийн хөгжлийн хэрэгцээ, шаардлага, онцлогт тохирсон шалгуурын дагуу шалгаруулж тэднийг үнэ цэнэтэй мэргэшсэн албан хаагч болгон төлөвшүүлэх зорилго бүхий “Нийслэлийн нутгийн захиргааны байгууллагад шинээр ажилд орох болон албан тушаал дэвшүүлэн ажиллахад мөрдөх нийтлэг журам”-ыг хэрэгжүүлэн ажиллахыг нийслэлийн нутгийн захиргааны байгууллагын удирдлагуудад үүрэг болгосугай. | Иргэдэд үзүүлж буй үйлчилгээг сайжруулах үүднээс шинээр ажилд орж буй ажилтныг нийслэлийн хөгжлийн хэрэгцээ, шаардлага, онцлогт тохирсон шалгуурын дагуу шалгаруулах мэргэшсэн албан хаагч болон төлөвшүүлэх зорилго бүхий “Нийслэлийн нутгийн захиргааны байгууллагад шинээр ажилд орох болон албан тушаал дэвшүүлэн ажиллахад мөрдөх нийтлэг журам”-ыг 2016 оны 01 дүгээр сарын 18-ны өдөр мэдээллийн цагаар тус газрын бүх ажилтан, албан хаагчдад танилцуулж уг журмыг мөрдөн ажиллахыг газрын дарга үүрэг болгов. | 100% |
| 7 | Зэрэг дэв, түүний нэмэгдэл олгох тухай | 2016.02.24 | А/145 | 2. Төрийн захиргааны албан хаагчийн албан тушаалын зэрэг дэв, түүний нэмэгдлийг 2016 оны 03 дугаар сарын 01-ний өдрөөс эхлэн олгохыг нийслэл, дүүргийн Иргэдийн Төлөөлөгчдийн Хурлын ажлын алба, Засаг даргын Тамгын газар, Улаанбаатар хотын Захирагчийн ажлын алба, нийслэлийн Засаг даргын дэргэдэх хэрэгжүүлэгч агентлаг, түүний харъяа хэлтсүүдийн дарга нарт тус тус үүрэг болгосугай. | Нийслэлийн Засаг даргын 2016 оны А/145 дугаар захирамж, тус газрын даргын 2016 оны Б/08 дугаар тушаалын дагуу 3 албан хаагчид зэрэг дэвийн нэмэгдлийг 2016 оны 03 дугаар сарын 01-ний өдрөөс эхлэн олгов. | 100% |
| НИЙТ | **97%** |

ХЯНАЖ ТАНИЛЦСАН:

НИЙСЛЭЛИЙН АЯЛАЛ ЖУУЛЧЛАЛЫН

ГАЗРЫН ДАРГА Э.БАТТУЛГА

огноо....................................

БИЕЛЭЛТ ГАРГАСАН:

 ТӨЛӨВЛӨЛТ ХАРИУЦСАН

МЭРГЭЖИЛТЭН Б.АМАРЗАЯА

огноо...................................